ai4bharat/Pralekha huggingface dataset:
माहिती आणि प्रसारण मंत्रालय
इफ्फी 2018 मध्ये राष्ट्रीय चित्रपट संग्रहालयाने आयोजित केलेले “महात्मा ऑन सेल्युलॉइड” हे प्रदर्शन रसिकांसाठी विशेष आकर्षण
पणजी, 19 नोव्हेंबर 2018
भारत 2018 हे वर्ष महात्मा गांधीचे 150 वे जयंती वर्ष म्हणून साजरे करत आहे. या जयंती वर्षाचे औचित्य साधत इफ्फी म्हणजेच भारतीय आंतरराष्ट्रीय चित्रपट महोत्सव 2018 मध्ये महात्मा गांधी यांना आगळ्या-वेगळ्या पद्धतीने श्रद्धांजली वाहिली जाणार आहे.
गोव्यात उद्यापासून सुरु होणाऱ्या 49 व्या इफ्फी दरम्यान भारतीय राष्ट्रीय चित्रपट संग्रहालय एनएफएआय आणि सूचना व प्रसारण मंत्रालयांतर्गत, जनसंपर्क आणि संवाद विभाग यांच्या संयुक्त विद्यमाने महात्मा गांधी यांच्या जीवनकार्यावर आधारित बहु-माध्यम डिजिटल प्रदर्शन आयोजित केले आहे. या प्रदर्शनाच्या माध्यमातून महात्मा गांधी यांचे आयुष्य आणि त्यांचे कार्य यांचे प्रत्यक्ष दर्शन डिजिटल माध्यमातून रसिकांना घेता येईल.
“महात्मा ऑन सेल्युलॉइड” असे नांव असलेल्या या प्रदर्शनात प्रेक्षकांना महात्मा गांधी यांचा काळ प्रत्यक्ष अनुभवता येईल. संपूर्ण जगाला प्रेरणादायी ठरणारे महात्मा गांधी यांचे विचार आणि कार्य याचा अनुभव लोकांना घेता येईल.
केंद्रीय माहिती आणि प्रसारण राज्यमंत्री कर्नल राज्यवर्धन राठोड यांच्या हस्ते 21 नोव्हेंबरला सकाळी या प्रदर्शनाचे उद्घाटन होईल. माहिती आणि प्रसारण विभागाचे सचिव अमित खरेही यावेळी उपस्थित असतील. या प्रदर्शनात 35 एम एम पडद्यावर महात्मा गांधी यांच्यावर निर्माण झालेले चित्रपट ‘मेकिंग ऑफ महात्मा’आणि ‘गांधी’ लोकांना बघता येतील. तसेच प्रेक्षकांना भारतीय स्वातंत्र्य चळवळीच्या तेजस्वी काळात पुन्हा घेऊन जाण्यासाठी प्रदर्शनादरम्यान प्रश्न मंजुषा, खेळ आणि संवादात्मक डिजिटल खेळ आयोजित करण्यात आले आहेत.
कला अकादमी पणजी येथे आयोजित हे प्रदर्शन सर्वांसाठी खुले असेल.
B.Gokhale/ R.Aghor/P.Malandkar
(Visitor Counter : 66
पंतप्रधान कार्यालय
आशियाई क्रीडा स्पर्धांच्या पुरुष स्कीट नेमबाजी स्पर्धेत ऐतिहासिक रौप्य पदक जिंकल्याबद्दल पंतप्रधान नरेंद्र मोदी यांनी अनंत जीत सिंग नारुका याचे अभिनंदन केले
नवी दिल्ली, 27 सप्टेंबर 2023
आशियाई क्रीडा स्पर्धांच्या पुरुष स्कीट नेमबाजी स्पर्धेत ऐतिहासिक रौप्य पदक जिंकल्याबद्दल पंतप्रधान नरेंद्र मोदी यांनी अनंत जीत सिंग नारुका याचे अभिनंदन केले आहे.
पंतप्रधानांनी आपल्या ट्वीटर संदेशात म्हटले आहे:
“आशियाई क्रीडा स्पर्धेत आपले खेळाडू इतिहास रचत आहेत!”
पुरुष स्कीट नेमबाजी स्पर्धेत ऐतिहासिक रौप्य पदक जिंकल्याबद्दल अनंत जीत सिंग नारुका याचे अभिनंदन. आशियाई क्रीडा स्पर्धेत भारताने पदक जिंकण्याची ही पहिलीच वेळ आहे.
हे यश येणाऱ्या पिढ्यांना प्रेरणा देईल.”S.Kane/R.Agashe/D.Rane
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(
श्रम आणि रोजगार मंत्रालय
नोव्हेंबर 2022मध्ये कर्मचारी भविष्य निर्वाह निधी संघटनेच्या निव्वळ सदस्य संख्येत 16.26 लाखांची वाढ
नव्याने सदस्यत्व घेतलेल्यांमध्ये 18 ते 25 या वयोगटातील सदस्यांचे प्रमाण 56.60 टक्के, हे प्रमाण म्हणजे पहिल्यांदाच रोजगाराच्या कक्षेत येत असलेले नागरीक, मोठ्या प्रमाणात संघटित क्षेत्रातील कर्मचाऱ्यांमध्ये समाविष्ट होत असल्याचे निर्देशक
संघटीत कामगार क्षेत्रातील महिलांच्या निव्वळ सदस्य संख्येत नोव्हेंबर 2021च्या तुलनेत नोव्हेंबर 2022मध्ये 7.90% इतकी वाढ
नवी दिल्ली, 20 जानेवारी 2023
कर्मचारी भविष्य निर्वाह निधी संघटनेने  पगारी कर्मचाऱ्यांच्या सदस्य संख्येविषयीची अंदाजित आकडेवारी जारी केली आहे. या आकडेवारीनुसार नोव्हेंबर 2022 मध्ये कर्मचारी भविष्य निर्वाह निधी संघटनेसोबत 16.26 लाख इतके निव्वळ कर्मचाऱ्यांनी सदस्यत्व घेतले आहे. या आकडेवारीनुसार ऑक्टोबर 2022 च्या तुलनेत नोव्हेंबर 2022 मध्ये सदस्यत्व घेण्याचे प्रमाण 25.67% वाढ झाली आहे. या आकडेवारीची वार्षिक तत्वानुसार तुलना केली तर 2021च्या नोव्हेंबर महिन्याच्या तुलनेत 2022 च्या नोव्हेंबरमध्ये निव्वळ सदस्यसंख्येत 16.50% इतकी वाढ झाली आहे.
नोव्हेंबर 2022 मध्ये एकूण 16.26 लाख जणांनी कर्मचारी भविष्य निर्वाह निधी संघटनेचे सदस्यत्व घेतले. यांपैकी सुमारे 8.99 लाख इतक्या नव्या सदस्य पहिल्यांदाच ईपीएफओच्या कक्षेत आले आहेत. यातून संघटनेचे नव्याने सदस्य घेण्याचे प्रमाण ऑक्टोबर 2022च्या तुलनेत 1.71 लाखाने वाढले आहेत. ऑक्टोबर 2022मध्ये हीच संख्या 7.28 लाख इतकी होती. या नव्या सदस्यांमध्ये 18ते 21 या वयोगटातील सदस्यांची संख्या सर्वाधिक म्हणजेच 2 लाख 77 हजार इतकी असून, 22 ते 25 या वयोगटातील 2 लाख 32 हजार जणांनी सदस्यत्व घेतले आहे. नव्याने सदस्यत्व घेतलेल्यांमध्ये 18 ते 25 या वयोगटातील सदस्यांचे प्रमाण 56.60 इतके आहे. यातून पहिल्यांदाच रोजगाराच्या कक्षेत येत असलेले नागरीक, मोठ्या प्रमाणात संघटित क्षेत्रातील कामगारांमध्ये समाविष्ट होत असल्याचे दिसून आले आहे.
यासोबतच आधी सदस्यत्व घेतलेल्या सुमारे 11.21 जणांनी पुन्हा एकदा सदस्यत्व घेतले आहे. या सदस्यांनी आपली नोकरी बदलली आणि कर्मचारी भविष्य निर्वाह निधी संघटनेसोबत जोडलेल्या आस्थापनांमध्येच पुन्हा नवी नोकरी सुरू केली, तसेच नोकरी सोडताना सदस्यत्वापोटी त्यांच्या खात्यात जमा झालेली रक्कम काढून घेण्याऐवजी ती हस्तांतरित करण्याचा पर्याय निवडला, यामुळे त्यांची सामाजिक सुरक्षाही अधिक बळकट झाली आहे.
या माहितीसाठ्याचे लिंगनिहाय विश्लेषण केल्यानंतर, त्यात असे आढळून आले की, नोव्हेंबर 2022 मध्ये निव्वळ महिला सदस्य नोंदणी संख्येत ऑक्टोबर 2022च्या तुलनेत. 0.56 लाखांनी वाढ झाली. नोव्हेंबर 2022 मध्ये ही संख्या 3.19 लाख इतकी तर ऑक्टोबर 2022 मध्ये 2.63 लाख इतकी होती.
गुजरात, हरयाणा, तामिळनाडू, उत्तर प्रदेश, महाराष्ट्र आणि राजस्थान या राज्यांमध्ये निव्वळ सदस्यवाढीचा दरात प्रत्येक महिन्यात वाढ होत असल्याचे राज्यनिहाय आकडेवारीत आढळले आहे. नोव्हेंबर 2022 मध्ये झालेल्या एकूण सदस्य नोंदणीपैकी 58.23 टक्के सदस्य हे या 6 राज्यांमधले आहेत. या सर्व राज्यांमध्ये 20 टक्के सदस्य नोंदणीसह महाराष्ट्र राज्य आघाडीवर असून त्यानंतर 10.91 टक्के सदस्यवाढीसह तामिळनाडूचा क्रमांक आहे.
R.Aghor/T.Pawar/P.Malandkar
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 114
अर्थ मंत्रालय
हरियाणा आणि दिल्ली-एनसीआरमधील औषध उत्पादक आणि वितरकांवर प्राप्तिकर विभागाचे छापे
नवी दिल्ली, 8 जुलै 2022
औषध उत्पादन आणि वितरण तसेच बांधकाम व्यवसायातील समूहांवर 29.06.2022 रोजी प्राप्तिकर विभागाने छापे घालत जप्तीची कारवाई केली. या अंतर्गत दिल्ली-एनसीआर आणि हरियाणामधील 25 ठिकाणी कारवाई करण्यात आली.
अनेक सुटे दस्तावेज आणि डिजिटल माहितीच्या रूपात मोठ्या प्रमाणात अवैध व्यवहाराचे पुरावे सापडले असून ते जप्त केले आहेत. या समूहाने मोठ्या प्रमाणावर औषधांचा रोखीने बेहिशेबी व्यवहार केल्याचे या दस्तऐवजांवरून स्पष्ट होत आहे. विक्री, खरेदी, मजुरी आणि इतर खर्चाचे व्यवहारही रोखीने झाल्याचे आढळून आले.
अफगाणिस्तानमधे औषधांची विक्री करण्यासाठी हवालाद्वारे रोखीचा व्यवहार करण्याची पद्धत असल्याचे या साखळीतील एका सूत्रधाराने कबूल केले आहे. अशाप्रकारे हवालाद्वारे अंदाजे 25 कोटींचा व्यवहार झाल्याचे जप्त केलेल्या दस्तावेजातील प्राथमिक माहितीच्या आधारे उघड झाले आहे.
सक्रीय औषध घटक  क्षेत्रात काम करणाऱ्या एका औषध उत्पादन कंपनीकडे 94 कोटी रुपयांच्या औषधांचा अतिरिक्त साठा सापडला आहे.
बेहिशेबी रोख विक्रीतून निर्माण होणारी रोकड, स्थावर मालमत्तेच्या खरेदीमध्ये आणि औषधांच्या उत्पादन सुविधांच्या विस्तारामध्ये गुंतवली गेली आहे. समूहाच्या बांधकाम संस्थांनी विनानोंद विक्री आणि रोखीने मालमत्ता खरेदी केल्याचे आढळले. अशा मालमत्तेच्या व्यवहारांवर मिळालेल्या भांडवली नफ्याची भरपाई करण्यासाठी समूहाने शेअर बाजारात बोगस दीर्घकालीन/अल्पकालीन भांडवली तोटा देखील दाखवला आहे. अशा बोगस नुकसानीची रक्कम सुमारे 20 कोटी रुपये इतकी आहे. या समूहाने हिमाचल प्रदेशात स्थावर मालमत्ता खरेदी करण्यासाठी बेनामी संस्थाही तयार केल्याचं शोध कारवाईतून समोर आलं आहे.
आतापर्यंत बेहिशेबी रोकड 4.2 कोटी रुपये आणि 4 कोटी रुपयांचे दागिने जप्त करण्यात आले आहेत.
पुढील तपास सुरू आहे.S.Patil/V.Ghode/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 92
शिक्षण मंत्रालय
महिलांच्या प्रश्नांवर काम करणाऱ्या अखिल महिला प्रतिनिधीमंडळाने घेतली शिक्षणमंत्री धर्मेंद्र प्रधान यांची भेट
महिलांच्या प्रश्नांवर काम करणाऱ्या, दृष्टी स्त्री अध्ययन प्रबोधन केंद्राच्या अखिल महिला प्रतिनिधीमंडळाने आज केंद्रीय शिक्षण आणि कौशल्य विकास मंत्री धर्मेंद्र प्रधान यांची भेट घेतली. समाजातील महिलांच्या स्थितीविषयी, त्यांच्याशी निगडीत महत्वाच्या मुद्यांवर अध्ययन आणि संशोधन करणारे हे केंद्र आहे. ‘भारतातील महिलांची स्थिती’ या विषयावरील अहवालही यावेळी प्रधान यांना सादर करण्यात आला
शिक्षणाच्या माध्यमातून, समाजातल्या लिंग समानता याविषयी जागृती आणि संवेदनशीलता निर्माण करण्याची गरज आहे, यासाठी काय करता येईल, याचे सल्ले या मंडळाने दिले. तसेच, एनसीसी/एनएसएस/स्काऊट गाईड अशा उपक्रमात मुलींचा सहभाग वाढवणे, मुलींच्या कौशल्यविकासाचे आणि क्रीडा क्षेत्रात त्यांचा सहभाग वाढवण्याचे प्रयत्न आणि इतर मुद्यांवर यावेळी चर्चा झाली.
पंतप्रधान कार्यालय
पंतप्रधान 30 मे रोजी 'पीएम-केअर्स फॉर चिल्ड्रेन' योजनेंतर्गत लाभ जारी करणार
पंतप्रधान नरेंद्र मोदी 30 मे 2022 रोजी सकाळी 10:30 वाजता व्हिडीओ कॉन्फरन्सिंगद्वारे पीएम केअर फॉर चिल्ड्रेन योजनेअंतर्गत लाभ जारी करतील. शाळेत जाणाऱ्या मुलांना पंतप्रधान शिष्यवृत्ती रक्कम हस्तांतरित करणार आहेत. या कार्यक्रमादरम्यान मुलांसाठी पीएम केअर्सचे पासबुक आणि आयुष्मान भारत – प्रधानमंत्री जन आरोग्य योजनेअंतर्गत आरोग्य कार्ड मुलांना वितरित केले जाईल.
11 मार्च 2020 ते 28 फेब्रुवारी 2022 या कालावधीत कोविड-19 महामारीमुळे दोन्ही पालक किंवा कायदेशीर पालक/दत्तक पालक गमावलेल्या मुलांना आधार देण्यासाठी पंतप्रधानांनी 29 मे 2021 रोजी पीएम केअर फॉर चिल्ड्रेन योजना सुरू केली होती. मुलांची सर्वसमावेशक काळजी आणि संरक्षण यासाठी शाश्वत पध्दतीने त्यांची राहण्याची आणि जेवणाची व्यवस्था करणे, शिक्षण आणि शिष्यवृत्तीद्वारे त्यांना सक्षम बनवणे, वयाची 23 वर्षे पूर्ण झाल्यावर 10 लाख रुपये आर्थिक सहाय्य पुरवून स्वयंपूर्ण अस्तित्वासाठी सुसज्ज बनवणे आणि आरोग्य विम्याद्वारे त्यांचे निरामय आरोग्य सुनिश्चित करणे हे या योजनेचे उद्दिष्ट आहे. मुलांची नोंदणी करण्यासाठी pmcaresforchildren.in हे पोर्टल सुरू करण्यात आले आहे. पोर्टल ही सिंगल विंडो प्रणाली आहे जी मुलांसाठी मान्यता प्रक्रिया आणि इतर सर्व सहाय्य सुलभ करते.
सांस्कृतिक मंत्रालय
दोन दिवसीय जागतिक बौद्ध शिखर परिषद 2023 चा नवी दिल्ली जाहीरनाम्यासह झाला समारोप
नवी दिल्ली, 21 एप्रिल 2023
नवी दिल्ली येथे आयोजित करण्यात आलेल्या दोन दिवसीय जागतिक बौद्ध शिखर परिषदेचा आज नवी दिल्ली जाहीरनाम्यासह समारोप झाला. पंतप्रधान नरेंद्र मोदी यांच्या हस्ते 20 एप्रिल 2023 रोजी या शिखर परिषदेचे उद्घाटन करण्यात आले.या शिखर परिषदेमध्ये पंतप्रधानांनी अधोरेखित केलेल्या मुद्यांना या जाहीरनाम्यामध्ये बळकटी देण्यात आली. सार्वत्रिक मूल्यांचा प्रसार आणि त्यांचा अंगिकार करण्याच्या पद्धती, एकत्र काम करण्याचे मार्ग, सध्याच्या काळात जगाला भेडसावणाऱ्या समस्यांवर तोडगे आणि जगाच्या भविष्यासाठी एक शाश्वत आदर्श प्रदान करणे यावर या परिषदेत भर देण्यात आला.
सार्वत्रिक शांततेसाठी भगवान बुद्धांच्या शांततेच्या, कल्याणाच्या, सुसंवादाच्या आणि करुणेच्या संदेशाला अनुसरून प्रेरणा आणि मार्गदर्शन देणाऱ्या मूलभूत गोष्टींवर भर देण्याबाबत या परिषदेत सहमती व्यक्त करण्यात आली.
N.Chitale/S.Patil/P.Malandkar
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 113
युवा व्यवहार आणि क्रीडा मंत्रालय
पॅरालिंपिक क्रीडा स्पर्धेत भारताच्या सुमित अंतीलने एफ-64 भालाफेक प्रकारात सुवर्णपदक जिंकत पदार्पणात रचला विक्रम
नवी दिल्ली, 30 ऑगस्ट 2021
टोक्यो इथे सुरु असलेल्या पॅरालिंपिक क्रीडा स्पर्धेत भारताचा भालाफेकपटू सुमित अंतीलने आज भालाफेक एफ-64 क्रीडा प्रकारात पदार्पणातच सुवर्णपदक जिंकत, तीन जागतिक विक्रम रचले आहेत. या स्पर्धेत चार वेळा, इतर सर्व स्पर्धकांपेक्षा वरचढ कामगिरी करत सुमितने स्पर्धेवर सुरुवातीपासूनच वर्चस्व कायम राखले. पाचव्या प्रयत्नात 68.55 मीटर भालाफेक करत, त्याने विश्रविक्रमाची नोंद केली.
23 वर्षीय सुमित अंतील आधी कुस्तीपटू होता, मात्र, 2018 साली त्याने भालाफेक खेळाची निवड केली आणि 66.95 मीटरची भालाफेक करत, या क्रीडाप्रकरातील आपले नैपुण्य सिद्ध केले. दुसऱ्या प्रयत्नात त्याने 68.08 मीटर भालाफेक करत त्याने आपलूयाय कामगिरीत सुधारणा केली. त्याचा निकटचा प्रतिस्पर्धी ऑस्ट्रेलियाच्या मायकेल बुरियनची सर्वोत्तम भालाफेक, 66.29 मीटरची होती आणि श्रीलंकेच्या दुलन कोडीथूवाक्कूने 65.61 मीटर भालाफेक करत कांस्यपदक जिंकले.
सुमित अंतीलचे प्रशिक्षण नवी दिल्लीतील भारतीय क्रीडा प्राधिकरणाच्या जवाहरलाल नेहरू स्टेडियममध्ये सुरु आहे. 2015 साली 17 वर्षांचा असतांना त्याला मोटारसायकल अपघात झाला, आणि त्यात त्याचा गुडघ्याखालचा डावा पाय गमवावा लागला होता.
यामुळे, त्याला कुस्तीपटू म्हणून आपले करियर करता आले नाही. मात्र नंतर कृत्रिम पाय बसवून त्याने क्रीडाक्षेत्रातून तीन वर्षांची रजा घेतली आणि आपल्या शिक्षणावर लक्ष केंद्रित केले.
भारताने, आज भालाफेकीत रौप्य आणि कांस्य पदकेही मिळवलीत. देवेन्द्र झाझरियाने F46 भालाफेक प्रकारात 64.35 मीटर भालाफेक करत रौप्य आणि सुंदर सिंग गुर्जरने 64.01 मीटर भालाफेक करत, कांस्य पदक जिंकले.
त्यासोबतच, योगेश कथूनिया, याने F56 थाळीफेक प्रकारात रौप्य आणि अवनी लेखराने एअर रायफल प्रकारात सुवर्ण पदक जिंकले. सर्व खेळाडूंच्या चमकदार कामगिरीमुळे आज एका दिवसांत भारताच्या खात्यात, दोन सुवर्णपदके, चार रौप्य पदके आणि एक कांस्य पदक जमा झाले आहे.M.Chopade/R.Aghor/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 163
नवीन आणि नवीकरणीय ऊर्जा मंत्रालय
केंद्रीय ऊर्जा, तसेच नवीन आणि अक्षय ऊर्जा मंत्र्यांचा भारत-अमेरिका व्यापार परिषदेच्या सदस्यांशी संवाद
2030 पर्यंत निश्चित केलेले 450 गिगावॉट अक्षय ऊर्जा निर्मिती क्षमतेचे उद्दिष्ट साध्य करण्याच्या दिशेने भारताची यशस्वी वाटचाल सुरु; वीज वितरण सुधारणा आणि विद्युत ग्रिडच्या मुक्त उपलब्धतेला प्रोत्साहन दिल्याने, अक्षय ऊर्जावापर वाढेल- आर के सिंग
हवामान बदल, स्वच्छ ऊर्जा आणि शाश्वततेविषयक भारत-अमेरिकेमधील सामाईक उद्दिष्टे सध्या करणे आणि भारत- अमेरिका स्वच्छ ऊर्जा अजेंडा-2030 च्या भागीदारीचे पालन करण्यासाठी भारत कटिबद्ध- आर के सिंग
नवी दिल्ली, 14 ऑगस्ट 2021
केंद्रीय ऊर्जा आणि नवीन तसेच अक्षय ऊर्जा मंत्री आर के सिंग यांनी आज भारत-अमेरिका व्यापार परिषदेच्या सदस्यांशी आभासी पद्धतीने संवाद साधला. ‘हवामान बदलाचा सामना करणे तसेच भारताच्या वित्तीय वृद्धीला अधिक बळ देण्यासाठी, स्वच्छ ऊर्जा, अधिक शाश्वत आणि परवडणाऱ्या ऊर्जानिर्मितीच्या दिशेने वाटचाल,’ असा या बैठकीचा अजेंडा होता.
अर्थव्यवस्थेच्या विविध क्षेत्रातील 50 पेक्षा अधिक उद्योगप्रमुख या बैठकीत सहभागी झाले होते, यात, माहिती-तंत्रज्ञान, पायाभूत सुविधा विकासक, अक्षय ऊर्जा उत्पादक, बँकिंग, हवाई वहतूक अशा क्षेत्रातील लोकांचा समावेश होता. भारताने अलीकडेच, 100 गिगावॉट नविकरणीय ऊर्जा निर्मिती क्षमतेचे उद्दिष्ट साध्य केल्याबद्दल, सर्वांनी ऊर्जामंत्र्यांचे अभिनंदन केले. या बैठकीमुळे, विविध क्षेत्रातल्या उद्योजकांना अक्षय ऊर्जेशी तसेच एकूण ऊर्जा क्षेत्रातील पैलू आणि जागतिक गुंतवणूकदारांना असलेल्या संधीविषयी ऊर्जा मंत्र्यांशी संवाद साधता आला.
2030 पर्यंत निश्चित केलेले 450 गिगावॉट अक्षय ऊर्जा निर्मिती क्षमतेचे उद्दिष्ट साध्य करण्याच्या दिशेने भारताची यशस्वी वाटचाल सुरु आहे, असे आर के सिंग यांनी यावेळी, सर्व उद्योगप्रमुखांना सांगितले. तसेच, वीज वितरण सुधारणा आणि वीज ग्रिडच्या सहज उपलब्धतेला प्रोत्साहन देण्याच्या उपक्रमामुळे, अक्षय उर्जेचा वापर वाढेल, अशी माहितीही त्यांनी दिली. अक्षय ऊर्जा, ऊर्जा उपलब्धता, ऊर्जा कार्यक्षमता तसेच उत्सर्जनाचे प्रमाण कमी करण्याच्या क्षेत्रात भारताने केलेल्या कामगिरीविषयी त्यांनी संगितले. तसेच, भारतात ऊर्जा निर्मिती आणि निर्यात करण्याची सरकारची योजना, सौर ऊर्जा सेल, बॅटरी, मोडयूल तयार करण्यासाठी उत्पादन-संलग्न-सवलत योजनेविषयी माहिती दिली. 450 गिगावॉट अक्षय ऊर्जानिमितीचे उद्दिष्ट साध्य करण्यास, या क्षेत्राला प्रोत्साहन देणाऱ्या नव्या कल्पना आणि सूचनांचे स्वागत आहे, असे सिंग म्हणाले.
भारत आणि अमेरिकेतील अक्षय ऊर्जा क्षेत्रातील सामाईक उद्दिष्टांसाठी भारत कटिबद्ध आहे, असे आर के सिंग यावेळी म्हणाले.
N.Chitale/R.Aghor/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 294
आरोग्य आणि कुटुंब कल्याण मंत्रालय
कोविड- 19 बाबतची अद्ययावत माहिती
देशव्यापी लसीकरण मोहिमेत आतापर्यंत कोविड प्रतिबंधक लसीच्या 150 कोटी 6 लाख मात्रा देण्यात आल्या आहेत
भारतातील कोविड सक्रीय रुग्णसंख्या सध्या 4,72,169
सध्या सक्रीय रुग्णसंख्येचे प्रमाण 1.34% इतके आहे
रोगमुक्ती दर सध्या 97.30%
गेल्या 24 तासात 40,895 रुग्ण कोरोनामुक्त झाल्यामुळे आता एकूण रोगमुक्तांची संख्या वाढून 3,44,12,740 झाली आहे
गेल्या 24 तासात 1,41,986 नव्या कोरोना बाधितांची नोंद
दैनंदिन पॉझिटीव्हिटी दर 
साप्ताहिक पॉझिटीव्हिटी दर 
आतापर्यंत कोविड संसर्ग तपासणीच्या एकूण 68 कोटी 84 लाख चाचण्या करण्यात आल्या
कोरोनाच्या ओमायक्रॉन प्रकाराने बाधित रुग्णांची राज्यनिहाय परिस्थिती
|
|
S. No.
|
|
State
|
|
No. of Omicron Cases
|
|
Discharged/Recovered/Migrated
|
|
1
|
|
Maharashtra
|
|
876
|
|
381
|
|
2
|
|
Delhi
|
|
513
|
|
57
|
|
3
|
|
Karnataka
|
|
333
|
|
26
|
|
4
|
|
Rajasthan
|
|
291
|
|
159
|
|
5
|
|
Kerala
|
|
284
|
|
93
|
|
6
|
|
Gujarat
|
|
204
|
|
151
|
|
7
|
|
Telangana
|
|
123
|
|
47
|
|
8
|
|
Tamil Nadu
|
|
121
|
|
121
|
|
9
|
|
Haryana
|
|
114
|
|
83
|
|
10
|
|
Odisha
|
|
60
|
|
5
|
|
11
|
|
Uttar Pradesh
|
|
31
|
|
6
|
|
12
|
|
Andhra Pradesh
|
|
28
|
|
6
|
|
13
|
|
West Bengal
|
|
27
|
|
10
|
|
14
|
|
Goa
|
|
19
|
|
19
|
|
15
|
|
Assam
|
|
9
|
|
9
|
|
16
|
|
Madhya Pradesh
|
|
9
|
|
9
|
|
17
|
|
Uttarakhand
|
|
8
|
|
5
|
|
18
|
|
Meghalaya
|
|
4
|
|
3
|
|
19
|
|
A&N Islands
|
|
3
|
|
0
|
|
20
|
|
Chandigarh
|
|
3
|
|
3
|
|
21
|
|
Jammu and Kashmir
|
|
3
|
|
3
|
|
22
|
|
Puducherry
|
|
2
|
|
2
|
|
23
|
|
Punjab
|
|
2
|
|
2
|
|
24
|
|
Chhattisgarh
|
|
1
|
|
0
|
|
25
|
|
Himachal Pradesh
|
|
1
|
|
1
|
|
26
|
|
Ladakh
|
|
1
|
|
1
|
|
27
|
|
Manipur
|
|
1
|
|
1
|
||
|
Total
|
|
3071
|
|
1203
कोळसा मंत्रालय
देशात पुरेसा वीज पुरवठा सुनिश्चित करण्यासाठी पियुष गोयल यांनी घेतला कोळसा उत्पादनाचा आढावा
नवी दिल्ली, 18 मे 2018
केंद्रीय रेल्वे आणि कोळसा मंत्री पियुष गोयल यांनी आज नवी दिल्लीत कोळसा, रेल्वे आणि ऊर्जा मंत्रालयाच्या वरिष्ठ अधिकाऱ्यांबरोबर आढावा बैठक घेतली. सध्याचा उन्हाळा तसेच आगामी हिवाळ्यात आवश्यक विजेचा आढावा या बैठकीत घेण्यात आला. देशातील वीज निर्मिती प्रकल्पांमधील कोळशाचा साठा सुधारण्यासाठी विविध उपायायोजनांबाबत यावेळी चर्चा करण्यात आली. पुरेसा कोळसा साठा असलेले वीज प्रकल्प पूर्ण क्षमतेने चालायला हवेत, असे ते म्हणाले. देशातील ऊर्जा स्थितीचा आढावा घेण्यासाठी संबंधित मंत्रालयांची 15 दिवसांतून एकदा बैठक घेण्याची इच्छा त्यांनी व्यक्त केली.
संबंधित मंत्रालयांमध्ये उत्तम समन्वय, सांघिक प्रयत्न, तसेच कार्यपद्धतीचे सुसूत्रिकरण यावर त्यांनी भर दिला.
N.Sapre/S.Kane/D.Rane
(Visitor Counter : 46
सामाजिक न्याय आणि सबलीकरण मंत्रालय
डॉ. बाबासाहेब आंबेडकर यांच्या 63 व्या महापरिनिर्वाण दिनी राष्ट्र वाहणार आदरांजली
(नवी दिल्ली, 4 डिसेंबर 2018
भारतरत्न डॉ. बाबासाहेब आंबेडकर यांना त्यांच्या 63 व्या महापरिनिर्वाण दिनी 6 डिसेंबर 2018 रोजी राष्ट्रपतींसह संपूर्ण देश आदरांजली वाहणार आहे. संसद भवन परिसरातल्या हिरवळीवर असलेल्या बाबासाहेब आंबेडकर यांच्या पुतळ्याला राष्ट्रपती राम नाथ कोविंद पुष्पांजली अर्पण करतील.
उपराष्ट्रपती, पंतप्रधान आणि इतर मान्यवरही भारतीय राज्य घटनेचे शिल्पकार डॉ. बाबासाहेब आंबेडकर यांना आदरांजली अर्पण करतील.
सामाजिक न्याय आणि सक्षमीकरण मंत्रालयाअंतर्गत असलेल्या आंबेडकर फाऊंडेशन या स्वायत्त संस्थेच्या वतीने या कार्यक्रमाचे आयोजन करण्यात आले आहे.
N.Sapre/J.Patankar/P.Kor
पंतप्रधान कार्यालय
भारत-चीन सीमावर्ती भागातील परिस्थितीविषयी पंतप्रधानांचे भाष्य
नवी दिल्ली, 17 जून 2020
मित्रांनो,
भारत मातेच्या शूर पुत्रांनी गलवान खोऱ्यात आपल्या मातृभूमीचे रक्षण करताना सर्वोच्च बलिदान दिले आहे.
देशसेवेत त्यांच्या या महान त्यागाबद्दल मी त्यांना नमन करतो आणि कृतज्ञतापूर्वक त्यांना श्रद्धांजली अर्पण करतो.
दु:खाच्या या कठीण काळात या हुतात्म्यांच्या कुटूंबियांप्रति मी सहवेदना व्यक्त करतो.
आज संपूर्ण देश तुमच्या बरोबर आहे, देशाच्या भावना तुमच्या सोबत आहेत.
आमच्या हुतात्म्यांचे हे बलिदान व्यर्थ जाणार नाही.
कोणताही प्रसंग असो, परिस्थिती काहीही असो, भारत पूर्ण ताकदीने प्रत्येक इंच भूमीसाठी देशाच्या स्वाभिमानाचे ठामपणे रक्षण करेल.
भारत सांस्कृतिकदृष्ट्या शांतता प्रिय देश आहे. आमचा इतिहास शांततामय राहिला आहे.
"सर्व लोक सुखी होवोत" ही भारताची विचारधारा आहे.
प्रत्येक युगात आम्ही संपूर्ण जगात शांतता आणि सर्व मानवांच्या कल्याणाची कामना केली आहे.
आम्ही नेहमीच आमच्या शेजाऱ्यांसोबत सहकार्याने आणि मैत्रीपूर्ण पद्धतीने मिळून मिसळून काम केले आहे. त्यांच्या विकास आणि कल्याणासाठी नेहमीच इच्छा व्यक्त केली आहे.
आमचे मतभेद जिथे आहेत तिथे नेहमीच आम्ही प्रयत्न केला आहे की मतभेद वादात परिवर्तित होऊ नयेत, मतभेदांचे पर्यवसन वादात होऊ नये.
आम्ही कोणालाही कधी भडकवत नाही, पण आपल्या देशाची अखंडता आणि सार्वभौमत्वाशी आम्ही तडजोडही करीत नाही.
जेव्हा जेव्हा वेळ आली तेव्हा आम्ही देशाची अखंडता आणि सार्वभौमत्वाचे रक्षण करण्यासाठी आपले सामर्थ्य दाखविले आहे, आमच्या क्षमता सिध्द केल्या आहेत.
त्याग आणि संयम हा आपल्या राष्ट्रीय चारित्र्याचा भाग आहे, परंतु त्याच वेळी शौर्य आणि पराक्रम आपल्या देशाच्या चारित्र्याचा तितकाच महत्वाचा भाग आहेत.
मी आमच्या देशवासियांना आश्वासन देतो की आमच्या सैनिकांचे बलिदान व्यर्थ जाणार नाही.
भारताची अखंडता आणि सार्वभौमत्व आमच्यासाठी सर्वोच्च आहे आणि कोणीही आम्हाला त्याचे संरक्षण करण्यापासून अडवू शकत नाही.
कोणालाही याबद्दल जरासुद्धा संभ्रम किंवा शंका असता कामा नये.
भारताला शांतता हवी आहे. पण भारताला चिथावणी देणाऱ्यांविरोधात कोणत्याही परिस्थितीत योग्य ती पावले उचलण्यात येतील.
आमचे सैनिक लढता लढता शहिद झाले याचा देशाला अभिमान आहे. मी आपणा सर्वांना विनंती करतो कि आपण दोन मिनिटे मौन पळून या शूर वीरांना श्रद्धांजली अर्पण करूया.
B.Gokhale/V.Joshi/P.Malandkar
सोशल मिडियावर आम्हाला फॉलो करा@PIBMumbai /PIBMumbai /pibmumbai pibmumbai[at]gmail[dot]com
(
रेल्वे मंत्रालय
ऑक्सिजन एक्स्प्रेसने 26,281 मेट्रिक टन पेक्षा अधिक द्रव रूपातील ऑक्सिजन देशभरात केला वितरित
नवी दिल्ली, 6 जून 2021
देशभरात 26000 मेट्रिक टन द्रव रूपातील ऑक्सिजन वितरित करण्याचा टप्पा ऑक्सिजन एक्स्प्रेसने ओलांडला आहे.
यापूर्वी, भारतीय रेल्वेने 26281 मेट्रिक टन पेक्षा अधिक द्रव रूपातील ऑक्सिजन 1534 टँकर्सच्या माध्यमातून देशभरात विविध राज्यांमध्ये वितरित केला होता.
एक बाब उल्लेखनीय आहे की ऑक्सिजन एक्स्प्रेसने 43 दिवसांपूर्वी 24 एप्रिल रोजी महाराष्ट्रात 126 मेट्रिक टन वितरण करून काम सुरु केले.
हे पत्रक जारी होईपर्यंत, 614 मेट्रिक टन द्रवरूपातील ऑक्सिजन महाराष्ट्रात उतरविण्यात आला आहे.
या संकटकाळात लांब पल्ल्याच्या धावणाऱ्या मालगाड्यांचा सरासरी वेग 55 च्या पुढे आहे. उच्च प्राधान्य असलेल्या ग्रीन कॉरिडॉरमध्ये आपत्कालीन परिस्थिती लक्षात घेऊन विविध भागांतील ऑपरेशनल टीम सर्वात वेगवान वेळेत ऑक्सिजन वितरित करण्यासाठी अत्यंत आव्हानात्मक परिस्थितीत काम करीत आहे. विविध ठिकाणी कर्मचारी बदलण्यासाठी तांत्रिक थांबे 1 मिनिटांपर्यंत कमी करण्यात आले. रेल्वे मार्ग खुले ठेवण्यात आले आहेत आणि ऑक्सिजन एक्स्प्रेस वेळेवर पोहोचावी यासाठी उच्च सतर्कता बाळगली जात आहे.
हे सर्व अशा प्रकारे केले जात आहे की, इतर मालवाहतूक गाड्यांच्या दळणवळणाची गती देखील कमी होणार नाही.
M.Chopade/S.Shaikh/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 192
माहिती आणि प्रसारण मंत्रालय
इफ्फीतील ओपन फोरम सुरू
गोवा, 22 नोव्हेंबर 2019
इफ्फीमधील खुल्या चर्चेचा मंच ‘ओपन फोरम’ आजपासून सुरू झाला. हे ओपन फोनमचे 31वे वर्ष आहे. फेडरेशन ऑफ फिल्म सोसायटीज ऑफ इंडियाने त्याचे आयोजन केले होते. इफ्फीची 50 वर्षांची कारकिर्द आणि प्रगती हाच त्याचा विषय होता.
ओपन फोरमचे उद्घाटन महोत्सव संचालक चैतन्य प्रसाद यांनी केले. किरण शांताराम, ए.के.बीर, अलेक्झी गोवोरूखीन, मराहन बोर्गो यांनी चर्चेत भाग घेतला.
सुरवातीला सूत्रसंचालक प्रकाश रेड्डी यांनी फेडरेशनचा इतिहास आणि परंपरा याबाबत माहिती दिली. हे फेडरेशन 1959 मध्ये सत्यजित राय यांनी स्थापन केले. आज त्यात 350 हून अधिक फिल्म सोसायटी सहभागी आहेत. ओपन फोरमची सुरूवात 1988 झाली. सिने निर्माते, संशोधक आणि लेखकांना चर्चेद्वारे एकत्र गुंफणारा हा प्रयोग होता असे ते म्हणाले.
फेडरेशनचे अध्यक्ष किरण शांताराम यांनी ओपन फोरमचे दिवस वाढवून ते तीनऐवजी सात करावेत अशी सूचना केली.
अलेक्झी हे रशियन निर्माते यावेळी बोलताना म्हणाले की रशियात भारतीय चित्रपट निर्मितीला 40 टक्के सवलत देण्यात येईल. रशियन चित्रपट प्रदर्शित करण्यासाठी इफ्फीने मोठे योगदान दिले असल्याचे त्यांनी सांगितले. रशियात मोठ्या पडद्यावरील साधारणत: दिडशे चित्रपट दरवर्षी निर्मिले जातात अशी माहितीही त्यांनी यावेळी दिली.
G.Chippalkatti/P.Kor
(Visitor Counter : 57